גוגל שופינג, ובעברית גוגל קניות, היא פלטפורמה מבית גוגל שמאפשרת לנו, כקונים, למצוא מוצרים בגוגל בצורה קלה יותר, אפילו מבלי שנצטרך להיכנס לאתרים ספציפיים. המוצרים שנחפש יופיעו לנו מעל התוצאות האורגניות, ובמקרים מסוימים גם בשטחי פרסום באתרים פופולריים ובערוץ Youtube, בהתאם לבחירת המוכר. מודעות גוגל שופינג נותנות קדימות למוצרים שמתפרסמים, כיוון שהן מאפשרות רכישה מיידית תוך חשיפה למחיר המוצר ולנתונים חשובים נוספים. בעידן של היום, בו הצרכן רוצה את הכול ועכשיו, מודעות גוגל שופינג חוסכות לגולש הקלקות ומייעלות תהליכים.